sysfs(5)

NUME
sysfs - un sistem de fișiere pentru exportul obiectelor nucleului

DESCRIERE
Sistemul de fișiere sysfs este un pseudo-sistem de fișiere care oferă o interfață pentru structurile de date ale nucleului; (mai exact, fișierele și directoarele din sysfs oferă o vizualizare a structurilor kobject definite intern în nucleu). Fișierele din sysfs furnizează informații despre dispozitive, modulele nucleului, sistemele de fișiere și alte componente ale nucleului.

Sistemul de fișiere sysfs este în mod obișnuit montat la /sys. De obicei, este montat automat de către sistem, dar poate fi montat și manual cu ajutorul unei comenzi precum:

    mount -t sysfs sysfs /sys

Multe dintre fișierele din sistemul de fișiere sysfs sunt numai pentru citire, dar unele fișiere pot fi scrise, permițând modificarea variabilelor nucleului. Pentru a evita redundanța, legăturile simbolice sunt utilizate în mare măsură pentru a conecta intrările din întregul arbore al sistemului de fișiere.

  Fișiere și directoare
Următoarea listă descrie unele dintre fișierele și directoarele din ierarhia /sys.

/sys/block
    Acest subdirector conține o legătură simbolică pentru fiecare dispozitiv de bloc care a fost descoperit în sistem. Legăturile simbolice indică directoarele corespunzătoare din /sys/devices.

/sys/bus
    Acest director conține câte un subdirector pentru fiecare dintre tipurile de magistrale din nucleu. În interiorul fiecăruia dintre aceste directoare există două subdirectoare:

    devices
        Acest subdirector conține legături simbolice către intrările din /sys/devices care corespund dispozitivelor descoperite pe această magistrală.

    drivers
        Acest subdirector conține un subdirector pentru fiecare controlor de dispozitiv care este încărcat pe această magistrală.

/sys/class
    Acest subdirector conține un singur nivel de subdirectoare suplimentare pentru fiecare dintre clasele de dispozitive care au fost înregistrate în sistem (de exemplu, terminale, dispozitive de rețea, dispozitive de blocuri, dispozitive grafice, dispozitive de sunet etc.). În interiorul fiecăruia dintre aceste subdirectoare se află legături simbolice pentru fiecare dintre dispozitivele din clasa respectivă. Aceste legături simbolice se referă la intrările din directorul /sys/devices.

/sys/class/net
    Fiecare dintre intrările din acest director este o legătură simbolică reprezentând unul dintre dispozitivele de rețea reale sau virtuale care sunt vizibile în spațiul de nume al rețelei al procesului care accesează directorul. Fiecare dintre aceste legături simbolice se referă la intrările din directorul /sys/devices.

/sys/dev
    Acest director conține două subdirectoare block/ și char/, care corespund dispozitivelor de blocuri și, respectiv, de caractere din sistem. În interiorul fiecăruia dintre aceste subdirectoare se află legături simbolice cu nume de forma major-ID:minor-ID, unde valorile ID corespund ID-ului major și minor al unui anumit dispozitiv. Fiecare legătură simbolică indică directorul sysfs pentru un dispozitiv. Legăturile simbolice din interiorul /sys/dev oferă astfel o modalitate ușoară de a căuta interfața sysfs folosind ID-urile dispozitivelor returnate de un apel la stat(2) (sau similar).

    Următoarea sesiune shell arată un exemplu din /sys/dev:

        $ stat -c "%t %T" /dev/null
        1 3
        $ readlink /sys/dev/char/1\:3
        ../../devices/virtual/mem/null
        $ ls -Fd /sys/devices/virtual/mem/null
        /sys/devices/virtual/mem/null/
        $ ls -d1 /sys/devices/virtual/mem/null/*
        /sys/devices/virtual/mem/null/dev
        /sys/devices/virtual/mem/null/power/
        /sys/devices/virtual/mem/null/subsystem@
        /sys/devices/virtual/mem/null/uevent

/sys/devices
    Acesta este un director care conține o reprezentare în sistemul de fișiere a arborelui de dispozitive al nucleului, care este o ierarhie de structuri dispozitiv din cadrul nucleului.

/sys/firmware
    Acest subdirector conține interfețe pentru vizualizarea și manipularea obiectelor și atributelor specifice firmware-ului.

/sys/fs
    Acest director conține subdirectoare pentru anumite sisteme de fișiere. Un sistem de fișiere va avea un subdirector aici numai dacă a ales să creeze în mod explicit acest subdirector.

/sys/fs/cgroup
    Acest director este utilizat în mod convențional ca punct de montare pentru un sistem de fișiere tmpfs(5) care conține puncte de montare pentru sistemele de fișiere cgroups(7).

/sys/fs/smackfs
    Directorul conține fișiere de configurare pentru SMACK LSM. A se vedea fișierul sursă al nucleului Documentation/admin-guide/LSM/Smack.rst.

/sys/hypervisor
    [A se documenta]

/sys/kernel
    Acest subdirector conține diverse fișiere și subdirectoare care oferă informații despre nucleul în funcțiune.

/sys/kernel/cgroup/
    Pentru informații despre fișierele din acest director, consultați cgroups(7).

/sys/kernel/debug/tracing
    Punct de montare pentru sistemul de fișiere tracefs utilizat de facilitatea ftrace a nucleului; (pentru informații despre ftrace, consultați fișierul sursă al nucleului Documentation/trace/ftrace.txt).

/sys/kernel/mm
    Acest subdirector conține diverse fișiere și subdirectoare care oferă informații despre subsistemul de gestionare a memoriei din nucleu.

/sys/kernel/mm/hugepages
    Acest subdirector conține câte un subdirector pentru fiecare dintre dimensiunile imense ale paginilor pe care le acceptă sistemul. Numele subdirectorului indică dimensiunea imensă a paginii (de exemplu, hugepages-2048kB). În cadrul fiecăruia dintre aceste subdirectoare se află un set de fișiere care pot fi utilizate pentru a vizualiza și (în unele cazuri) pentru a modifica parametrii asociați cu acea dimensiune enormă a paginii. Pentru mai multe informații, consultați fișierul sursă al nucleului Documentation/admin-guide/mm/hugetlbpage.rst.

/sys/module
    Acest subdirector conține câte un subdirector pentru fiecare modul care este încărcat în nucleu. Numele fiecărui director este numele modulului. În fiecare dintre subdirectoare, pot exista următoarele fișiere:

    coresize
        [a se documenta]

    initsize
        [a se documenta]

    initstate
        [a se documenta]

    refcnt
        [a se documenta]

    srcversion
        [a se documenta]

    taint
        [a se documenta]

    uevent
        [a se documenta]

    version
        [a se documenta]

    În fiecare dintre aceste subdirectoare, pot exista următoarele subdirectoare:

    drivers
        [A se documenta]

    holders
        [A se documenta]

    notes
        [A se documenta]

    parameters
        Acest director conține un fișier pentru fiecare parametru al modulului, fiecare fișier conținând valoarea parametrului corespunzător. Unele dintre aceste fișiere sunt inscriptibile, permițând secțiuni

    sections
        Acest subdirector conțin fișiere cu informații despre secțiunile modulului. Aceste informații sunt utilizate în principal pentru depanare.

    [A se documenta]

/sys/power
    [A se documenta]

STANDARDE
Linux.

ISTORIC
Linux 2.6.0.

NOTE
Această pagină de manual este incompletă, posibil inexactă și este genul de lucru care trebuie actualizat foarte des.

CONSULTAȚI ȘI
proc(5), udev(7)

P. Mochel. (2005). The sysfs filesystem. Lucrările Simpozionului Linux de la Ottawa din 2005.

Fișierul sursă al nucleului Documentation/filesystems/sysfs.txt și diverse alte fișiere din Documentation/ABI și Documentation/*/sysfs.txt.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.