sane-pixma(5)

NUME
sane-pixma - controlor SANE pentru imprimantele multifuncționale Canon și scanerele CanoScan

DESCRIERE
Biblioteca sane-pixma implementează un controlor SANE (Scanner Access Now Easy) care oferă acces la dispozitivele multifuncționale Canon PIXMA / i-SENSYS / imageCLASS / imageRUNNER (imprimante tot-în-unu) și la scanerele Canon CanoScan Flatbed/TPU. Controlorul implementează atât interfața USB, cât și interfața de rețea (utilizând protocoalele Canon BJNP și MFNP). Interfața de rețea acceptă scanere prin IPv4, precum și IPv6 (MFNP prin IPv6 nu este testat).

În prezent, următoarele modele funcționează cu acest controlor:

    PIXMA E410, E510, E4500
    PIXMA G600, G2000, G2010, G2030, G2070, G2100, G3030, G3070, G4000, G4070, G4511
    PIXMA GX1000, GX2000, GX3000, GX4000, GX6000, GX6500, GX7000
    PIXMA MG2100, MG2200, MG2400, MG2500, MG2900, MG3000, MG3100
    PIXMA MG3200, MG3500, MG3600, MG4200, MG5100, MG5200, MG5300
    PIXMA MG5400, MG5500, MG5600, MG5700, MG6100, MG6200, MG6300
    PIXMA MG6400, MG7100, MG7500, MG7700, MG8200
    PIXMA MP140, MP150, MP160, MP170, MP180, MP190
    PIXMA MP210, MP220, MP230, MP240, MP250, MP260, MP270, MP280
    PIXMA MP360, MP370, MP390
    PIXMA MP450, MP460, MP470, MP480, MP490, MP495
    PIXMA MP500, MP510, MP520, MP530, MP540, MP550, MP560
    PIXMA MP600, MP600R, MP610, MP620, MP630, MP640
    PIXMA MP700, MP710, MP730, PIXMA MP750 (fără scală de gri)
    PIXMA MP800, MP800R, MP810, MP830
    PIXMA MP960, MP970, MP980, MP990
    PIXMA MX300, MX310, MX330, MX340, MX350, MX360, MX370
    PIXMA MX410, MX420, MX470, MX510, MX520, MX530, MX700, MX720
    PIXMA MX850, MX860, MX870, MX882, MX885, MX890, MX920, MX7600
    PIXMA TC-20M, TC-5200M
    PIXMA TR4500, TR4600, TR4700
    PIXMA TS2400, TS2600, TS3100, TS3300, TS3450, TS3451, TS3452
    PIXMA TS3500, TS5000, TS5100, TS5350i, TS5400, TS6100, TS6200
    PIXMA TS7530, TS7450i ,TS8000, TS8200, TS8530, TS8630, TS8630
    PIXUS MP10
    imageCLASS MF634Cdw, MF733Cdw
    imageCLASS MF3110, MF3240, MF4010, MF4018
    imageCLASS MF4120, MF4122, MF4140, MF4150
    imageCLASS MF4270, MF4350d, MF4370dn, MF4380dn
    imageCLASS MF4410, MF4430, MF4570dw, MF4660, MF4690
    imageCLASS MF5730, MF5770, MF6550, MPC200
    imageCLASS D420, D480, D530, D570
    i-SENSYS MF210, MF230, MF240, MF440, MF620, MF630, MF640
    i-SENSYS MF645C, MF730, MF731/733, MF741/743
    i-SENSYS MF3010, MF4320d, MF4330d, MF4500, MF4700, MF4800
    i-SENSYS MF6100, MF8030, MF8200C, MF8300
    imageRUNNER 1018/1022/1023, 1020/1024/1025, 1133
    CanoScan 8800F, 9000F, 9000F Mark II
    CanoScan LiDE 300, 400
    MAXIFY MB2000, MB2100, MB2300, MB2700, MB5000, MB5100, MB5400

Următoarele modele nu sunt bine testate și/sau scanerul se blochează uneori și trebuie să fie oprit și pornit.

    PIXMA MP760, MP770, MP780, MP790

Următoarele modele pot utiliza același protocol Pixma ca cele enumerate mai sus, dar încă nu s-a raportat că funcționează (sau nu). Acestea sunt declarate în controlor, astfel încât să fie recunoscute și activate. Comentariile (rapoarte, opinii și sugestii) în lista de discuții sane-devel sunt binevenite.

    PIXMA E400, E460, E470, E480, E500, E560, E600, E610
    PIXMA E3100, E3300, E3400, E4200
    PIXMA G2020, G2060, G3020, G3060, G7000, G7080
    PIXMA MG4100, MG6500, MG6600, MG6800, MG6900, MG8100
    PIXMA MP375R, MP493, MP740
    PIXMA MX320, MX390, MX430, MX450, MX490, MX710
    PIXMA G3000, G3010, G4010, G6000, G6080, G7000, GM4000, GM4080
    PIXMA TR7500, TR7530, TR7600, TR7800, TR8500, TR8530, TR8580 TR8600
    PIXMA TR8630, TR9530
    PIXMA TS3400, TS5100, TS6000, TS6130, TS6180, TS6230, TS6280, TS6300
    PIXMA TS6330, TS6330, TS6380, TS6400, TS6630, TS6730, TS7330, TS7400,
    PIXMA TS7430, TS7600i, TS7700, TS7700A, TS7700i, TS8100, TS8130
    PIXMA TS8180, TS8230, TS8280, TS8300, TS8330, TS8380, TS8700, TS9000
    PIXMA TS9100, TS9180, TS9500, TS9580
    PIXUS MP5, XK50, XK60, XK70, XK80, XK90, XK100, XK110, XK120, XK500
    imageCLASS MF720, MF810/820, MF5630, MF5650, MF5750, MF8170c
    imageCLASS MPC190, D550
    i-SENSYS MF110, MF220, MF260, MF410, MF420, MF510, MF520, MF740, MF750
    i-SENSYS MF5880dn, MF5900, MF6680dn, MF8500C
    MAXIFY MB5300

Următoarele modele pot utiliza parțial același protocol Pixma ca și alte dispozitive enumerate mai sus, dar este posibil să necesite încă unele lucrări. Acestea sunt declarate în controlor ca fiind experimentale și au nevoie de variabila de mediu PIXMA_EXPERIMENT=1 pentru a fi recunoscute și activate. Sunt necesare jurnale Snoop pentru a investiga în continuare, vă rugăm să contactați lista de discuții sane-devel.

    -- niciunul --

Controlorul oferă suport pentru:

    * rezoluții de 75, 150, 300, 600, 1200, 2400, 4800, și 9600 DPI (unele pot să fie cu probleme),
    * modul color și scară de gri, precum și lineart pe anumite modele,
    * un tabel gamma personalizat,
    * alimentator de documente automat, simplu și duplex,
    * unitate de transparență, adâncime de 24 sau 48 de biți; canal de infraroșu pe anumite modele.

Numele dispozitivului pentru dispozitivele USB are forma pixma:xxxxyyyy_zzzzz unde x, y și z sunt ID-ul fabricantului, ID-ul produsului și respectiv numărul de serie.

Exemplu: pixma:04A91709_123456 este un MP150.

Numele dispozitivelor BJNP/MFNP sunt sub forma pixma:aaaa_bbbbb unde aaaa este modelul scanerului și bbbb este numele gazdei sau adresa IP.

Exemplu: pixma:MF4800_192.168.1.45 este un periferic multi-funcțional din seria MF4800.

Acest controlor bazat pe clonarea protocoalelor originale ale controlorilor Canon, este într-un stadiu de producție. Proiectarea a fost efectuată fără nicio documentație aplicabilă a producătorului, probabil niciodată disponibilă. Cu toate acestea, l-am testat cât de bine am putut, dar este posibil să nu funcționeze în toate situațiile. Veți găsi o stare actualizată pe pagina principală a proiectului; (a se vedea mai jos). Comentariile utilizatorilor sunt esențiale pentru a contribui la îmbunătățirea caracteristicilor și performanțelor.

OPȚIUNI
Pe lângă opțiunile „bine cunoscute” (de exemplu, rezoluție, mod etc.), controlorul sane-pixma oferă și următoarele opțiuni, adică opțiunile s-ar putea schimba în viitor.
Starea butonului poate fi interogată, de exemplu, cu scanimage -A.
Scanarea prin buton este dezactivată pe MAC OS X din cauza faptului că libusb-darwin nu gestionează timpii morți în citirea întreruperilor usb, dar poate funcționa atunci când se utilizează protocolul de rețea.

adf-wait
    Această opțiune activează și stabilește timpul de așteptare în secunde pentru un document introdus în alimentatorul automat de documente. Timpul maxim de așteptare permis este de 3600 sec (= 1 oră).

button-controlled
    Această opțiune poate fi utilizată de aplicații (precum scanadf(1) și scanimage(1)) în modul lot, de exemplu atunci când doriți să scanați multe fotografii sau documente cu mai multe pagini. Dacă este activată (adică este definită la „true” sau „yes”), controlorul așteaptă înainte de fiecare scanare până când utilizatorul apasă butonul „SCAN” (pentru MP150) sau butonul color-scan (pentru alte modele). Doar puneți prima pagină în scaner, apăsați butonul, apoi pagina următoare, apăsați butonul și așa mai departe. Când ați terminat, apăsați butonul de scanare gri; (pentru MP150 trebuie să opriți interfața apăsând combinația de taste «Ctrl-C», de exemplu).

button-update (depreciată)
    (numai scriere) În trecut, această opțiune trebuia activată pentru a forța citirea stării butonului pentru button-1 și button-2. Controlorul sane-pixma nu mai necesită utilizarea acestei opțiuni: dacă nu sunt disponibile date noi, acestea vor fi solicitate acum automat de la scaner. Această opțiune este menținută din motive de compatibilitate retroactivă.

button-1 button-2
    (numai citire) Aceste opțiuni vor returna valoarea butoanelor respective. Valoarea 0 înseamnă că butonul nu a fost apăsat, 1 este returnat atunci când butonul a fost apăsat. Unele scanere, cu mai mult de două butoane, trimit numărul butonului ca țintă.

original
    (numai citire) Returnează valoarea tipului sau a dimensiunii originalului care urmează să fie scanat dacă scanerul furnizează aceste date. Valori cunoscute ale tipului: 1 = document, 2 = fotografie, 5 = film. Valori cunoscute ale dimensiunii: 1 = A4, 2 = Letter, 8 = 10x15, 9 = 13x18, b = auto. Nu toate scanerele pot furniza aceste date.

target
    (numai citire) Returnează valoarea țintei operației de scanare dacă scanerul furnizează aceste date. Valorile depind de tipul scanerului. Valori cunoscute: 1 = salvare pe disc, 2 = salvare în format pdf, 3 = trimitere pe e-mail, 4 = trimitere către aplicație sau 1 = JPEG, 2 = TIFF, 3 = PDF, 4 = Compact PDF. Pentru unele scanere, această valoare este echivalentă cu numărul butonului apăsat. Nu toate scanerele pot furniza aceste date.

scan-resolution
    (numai citire) Returnează rezoluția operației de scanare dacă scanerul furnizează aceste date. Valori cunoscute: 1 = 75 dpi, 2 = 150 dpi, 3 = 300 dpi, 4 = 600 dpi. Nu toate scanerele pot furniza aceste date.

document-type
    (numai citire) Returnează tipul documentului scanat dacă scanerul furnizează aceste date. Valori cunoscute: 1 = document, 2 = fotografie, 3 = scanare automată. Nu toate scanerele pot furniza aceste date.

adf-status
    (numai citire) Returnează starea alimentatorului de documente (ADF) dacă scanerul furnizează aceste date. Valori cunoscute: 1 = ADF gol, 2 = ADF plin. Nu toate scanerele pot furniza aceste date.

adf-orientation
    (numai citire) Returnează orientarea de scanare a suportului scanat din ADF dacă scanerul furnizează aceste date. Valori cunoscute: 1 = portret, 2 = peisaj. Nu toate scanerele pot furniza aceste date.

FIȘIERE

/usr/lib/sane/libsane-pixma.a
    Biblioteca statică care implementează acest controlor.

/usr/lib/sane/libsane-pixma.so
    Biblioteca partajată care implementează acest controlor (prezentă pe sistemele care acceptă încărcare dinamică).

/etc/sane.d/pixma.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

    Fișierul conține o listă opțională de scanere conectate în rețea care utilizează protocoalele BJNP sau MFNP (a se vedea mai jos pentru date privind suportul de rețea pentru scanere). În mod normal, aici sunt enumerate numai scanerele care nu pot fi detectate automat deoarece se află pe o subrețea diferită. Dacă nu utilizați Linux și sistemul dvs. de operare nu permite enumerarea interfețelor (adică nu acceptă funcția getifaddrs()), este posibil să fie necesar să adăugați scanerul dvs. de asemenea aici.

    Scanerele trebuie să fie listate în fișierul de configurare după cum urmează:

        <method>://<host>[:port][/timeout=<value>]

    method
        indică protocolul utilizat. bjnp este utilizat pentru echipamentele multifuncționale cu jet de cerneală, iar mfnp este utilizat pentru echipamentele multifuncționale cu laser).

    host
        este numele de gazdă sau adresa IP a scanerului, de exemplu bjnp://10.0.1.4 pentru IPv4, bjnp://[2001:888:118e:18e2:21e:8fff:fe36:b64a] pentru o adresă IPv6 literală sau bjnp://scanerul-meu.domeniul-meu.org pentru un numele de gazdă.

    port
        este opțional și este în mod normal implicat de metodă. Portul 8610 este portul standard pentru mfnp, 8612 pentru bjnp.

    timeout
        valoarea timpului de așteptare specifică scanerului pentru protocolul de rețea. Valoarea este exprimată în ms.

    Definiți fiecare scaner, fiecare pe o linie separată.

    Mai multe valori ale timpului de așteptare aplicabile la nivel global pot fi definite utilizând parametrul „bjnp-timeout” după cum urmează:

        bjnp-timeout=<valoare>

    Un timp de așteptare definit utilizând „bjnp-timeout” se va aplica următoarelor definiții ale scanerului din fișier. Dacă este necesar, opțiunea „bjnp-timeout” poate fi definită de mai multe ori, fiecare opțiune aplicându-se numai scanerelor care o urmează. Ultima opțiune este utilizată pentru scanerele descoperite automat. Dacă nu este definită în mod explicit, se va aplica valoarea implicită de 1000ms.

    Definirea timpilor de așteptare ar trebui să fie necesară numai în cazuri excepționale.

Dacă doriți, conectarea la rețea poate fi dezactivată după cum urmează:

    networking=no
        Dacă prima linie nemenționată conține această intrare, toate rețelele vor fi dezactivate. Toate declarațiile ulterioare din fișierul de configurare vor fi ignorate.

    auto_detection=no
        Această linie va face ca detecția automată să fie ignorată. Scanerele de rețea definite explicit vor fi totuși sondate.

SUPORT USB
Scanerele USB vor fi detectate automat și nu necesită configurare.

SUPORT CONEXIUNE LA REȚEA
Controlorul sane-pixma acceptă scanere de rețea care utilizează protocoalele Canon BJNP și MFNP.

Canon pare să renunțe la suportul pentru aceste protocoale în scanerele recente. Pentru a verifica dacă scanerul dvs. acceptă unul dintre aceste protocoale, verificați conținutul intrării serviciului _scanner._tcp în mDNS/DNS-SD (utilizând, de exemplu, avahi-discover(1)). Dacă acesta nu listează portul 8610 sau 8612, probabil că scanerul dvs. nu acceptă protocoalele mfmp sau bjnp.

Sunt acceptate atât IPv4, cât și IPv6, dar IPv6 nu este încă testat cu MFNP. Vă rugăm să raportați rezultatele dumneavoastră pe lista de discuții.

În mod normal, configurarea nu este necesară. Controlorul sane-pixma va detecta automat scanerul dacă acesta se află în aceeași subrețea cu calculatorul dvs. dacă sistemul de operare acceptă acest lucru.

Dacă scanerul dvs. nu poate fi detectat automat, îl puteți adăuga la fișierul de configurare sane-pixma (a se vedea mai sus).

CONFIGURAREA PARAVANULUI DE PROTECȚIE PENTRU SCANERELE DIN REȚEA
CONFIGURAREA PARAVANULUI DE PROTECȚIE PENTRU SCANERELE CONECTATE LA REȚEA

Detectarea scanerelor este puțin mai complicată. Controlorul sane-pixma trimite un apel pe toate subrețele conectate direct pe care le poate găsi (cu condiția ca sistemul dumneavoastră de operare să permită enumerarea tuturor interfețelor de rețea). Apelul este trimis DE LA portul 8612 LA portul 8610 sau 8612 pe adresa de difuzare a fiecărei interfețe. Pachetele trimise vor fi permise de regula descrisă mai sus.

Răspunsurile de la scaner sunt trimise înapoi la calculator la portul 8612. Cu toate acestea, sistemul de urmărire a conexiunilor nu detectează o potrivire, deoarece răspunsul nu provine de la adresa de difuzare, ci de la adresa scanerului. Pentru detectarea automată a scanerului, va trebui, prin urmare, să permiteți intrarea pachetelor către portul 8612 de pe calculator. Acest lucru este valabil atât pentru MFNP, cât și pentru BJNP.

Pe scurt: deschideți paravanul de protecție pentru tot traficul de la calculatorul dvs. la portul 8610 (pentru MFNP) sau 8612 (pentru BJNP) ȘI la portul 8612 (pentru BJNP și MFNP) către calculatorul dvs.

Cu regulile pentru paravanul de protecție de mai sus, nu este necesar să adăugați scanerul la fișierul pixma.conf, cu excepția cazului în care scanerul se află într-o rețea care nu este conectată direct la calculatorul dvs.

MEDIU

SANE_DEBUG_PIXMA
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor în sine. O valoare mai mare crește nivelul de detaliere și include informațiile afișate la nivelurile inferioare.
     0 - nu afișează nimic (implicit)
     1 - afișează erorile și mesajele de avertizare (recomandat)
     2 - afișează mesajele informative
     3 - afișează mesajele de depanare
     4 - afișează mesajele de de panare cu plus de detalii
    11 - afișează traficul USB
    21 - afișează traficul USB complet

SANE_DEBUG_BJNP
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru protocoalele de rețea BJNP și MFNP pentru acest controlor. O valoare mai mare crește nivelul de detaliere și include informațiile afișate la nivelurile inferioare.
     0 - nu afișează nimic (implicit)
     1 - afișează erorile și mesajele de avertizare (recomandat)
     2 - afișează informații de urmărire a funcțiilor de nivel înalt
     3 - afișează informații mai detaliate despre urmărirea protocolului
     4 - afișează antetele protocolului
     5 - afișează conținutul complet al protocolului

PIXMA_EXPERIMENT
    Definirea la o valoare diferită de zero va permite suportul experimental pentru alte modele. De asemenea, trebuie să definiți SANE_DEBUG_PIXMA la 11.

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

CONSULTAȚI ȘI
sane(7), sane-dll(5), scanimage(1), scanadf(1), gamma4scanimage(1), getifaddrs(3)

În caz de probleme cu un model Pixma recent, încercați cel mai recent cod pentru controlorul sane-pixma, disponibil în depozitul git Sane la:
https://gitlab.com/sane-project/backends.git

De asemenea, puteți publica în lista de discuții Sane-devel pentru asistență.

AUTORI
Wittawat Yamwong, Nicolas Martin, Dennis Lou, Louis Lagendijk, Rolf Bensch

Am dori să le mulțumim tuturor celor care au testat și ne-au ajutat. Fără ei nu am fi putut să scriem sub-controlori pentru modele pe care nu le avem. Vedeți și pagina principală a proiectului.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.