ptsname(3)

NUME
ptsname, ptsname_r - obține numele pseudoterminalului sclav

BIBLIOTECA
Biblioteca C standard (libc, -lc)

SINOPSIS
#include <stdlib.h>

char *ptsname(int fd);
int ptsname_r(int fd, char buf[.size], size_t size);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

ptsname():
    Începând cu glibc 2.24:
        _XOPEN_SOURCE >= 500
    glibc 2.23 și versiunile anterioare:
        _XOPEN_SOURCE

ptsname_r():
    _GNU_SOURCE

DESCRIERE
Funcția ptsname() returnează numele dispozitivului pseudoterminal sclav corespunzător maestrului la care face referire descriptorul de fișier fd.

Funcția ptsname_r() este echivalentul reentrant al funcției ptsname(). Aceasta returnează numele dispozitivului pseudoterminal sclav sub forma unui șir de caractere cu terminație nulă în memoria tampon indicată de buf. Argumentul size specifică numărul de octeți disponibili în buf.

VALOAREA RETURNATĂ
În caz de succes, ptsname() returnează un indicator către un șir de caractere în memoria statică, care va fi suprascris de apelurile ulterioare. Acest indicator nu trebuie să fie eliberat. În caz de eșec, se returnează NULL.

În caz de succes, ptsname_r() returnează 0. În caz de eșec, se returnează un număr de eroare pentru a indica eroarea.

ERORI-IEȘIRE

EINVAL
    (numai ptsname_r()) buf este NULL; (această eroare este returnată numai pentru glibc 2.25 și versiunile anterioare).

ENOTTY
    fd nu se referă la un dispozitiv maestru pseudoterminal.

ERANGE
    (numai ptsname_r()) buf este prea mic.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
ptsname() | Siguranța firelor | MT-Unsafe race:ptsname
ptsname_r() | Siguranța firelor | MT-Safe

VERSIUNI
O versiune a ptsname_r() este documentată pe Tru64 și HP-UX, dar în aceste implementări, -1 este returnat în caz de eroare, cu errno configurată pentru a indica eroarea. Evitați utilizarea acestei funcții în programele portabile.

STANDARDE

ptsname():
    POSIX.1-2008.

ptsname_r() este o extensie Linux, care este propusă pentru a fi inclusă în următoarea revizuire majoră a POSIX.1 (ediția 8).

ISTORIC

ptsname():
    POSIX.1-2001. glibc 2.1.

ptsname() face parte din suportul pentru pseudoterminalul UNIX 98 (a se vedea pts(4)).

CONSULTAȚI ȘI
grantpt(3), posix_openpt(3), ttyname(3), unlockpt(3), pts(4), pty(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.